Renessanssi


 * Renessanssi**

Renessanssi sijoittui noin 1400-luvun puoliväliin ja 1600-luvun väliseen ajanjaksoon, ja sitä pidetään antikin kulttuurin uudelleen heräämisen aikana. Nimi renessanssi tulee italian kielisestä sanasta rinascimento, joka tarkoittaa uudelleensyntymistä. Renessassin aikana antiikin klassikoita käännettiin latinaksi ja antiikin naisihannetta korostettiin. Myös arkkitehtuuri ja kuvataiteet nousivat uuteen loistoon. Tärkeimpiä tyylipiirteitä renessanssin aikana olivat yksilön ylistäminen, ihmisyyden korostaminen ja ihmiskuvan syvempi tarkastelu. Renessanssin aikana eurooppalaisesta ihmisestä tulikin ensimmäisen kerran yksilö. Luovuuden ja yksilöllisyyden arvostus nosti pintaan uusia, melko rehvakkaitakin kirjailijoita. Myös kriittinen asenne kirjallisuutta kohtaan yleistyi, jonka ansioista oma mielipide uskallettiin tuoda selvemmin esille. Oppia ja tietotaitoa alettiin renessassina arvostaa yhä enemmän, minkä johdosta kouluja, yliopistoja ja taideakatemioita perustettiin ympäri Eurooppaa. Ihanteellinen ihminen oli monitaitoinen yleisnero. Tunnetuimpia renessanssin aikaisia yleisneroja olivat Leonardo da Vinci ja Michelangelo, jotka ovat tunnettuja yhä tänäkin päivänä.

__Tärkeimmät kirjailijat ja teokset__



//William Shakespeare// (1564-1616) oli englantilainen kirjailija, joka on tunnettu ja arvostettu tänäkin päivänä. Hänen tunnetuimpiin teoksiinsa kuuluu //Romeo ja Julia//, //Hamlet// ja //Macbeth//. Shakespeare loi teoksensa soveltamalla jo olemassa olevia tarinoita ja tekemällä niistä omanlaisiaan. Shakespearelle tyypillistä oli lisätä komedisia piirteitä tragedioihinsa, sekä traagisia kohtauksia komedioihin. Tällä tavoin hän piti yleisönsä kiinnostuneena. Hauskat kohtaukset tekivät muuten vakavista tragedioista keveämpiä, kun taas surulliset kohtaukset komedioissa toivat tarinoihin syvyyttä. Shakespeare päätti tragediansa usein päähenkilöiden kuolemaan. Komediat päättyivät usein onnellisiin tapahtumiin, kuten häihin. //Romeon ja Julia// (1591-95) on Shakespearen ehkäpä tunnetuin teos. Tragedisessa näytelmässä Romeo ja Julia ovat rakastavaisia, mutta heidän suhteensa on kielletty, sillä heidän sukunsa ovat vihoissa. Romeo ja Julia on nykypäivänä edelleen näyttämöiden lavoilla. //Hamlet// (1600-01) on näytelmä, joka kertoo Tanskan prinssistä, Hamletista. Hamlet kohtaa isävainajan haamun, joka kertoo nykyisen kuninkaan olevan syyllinen hänen isänsä murhaan. Haamu vaatii kostosuunitelmaa nykyisen kuninkaan päänmenoksi, mutta Hamletilla ei ole voimia siihen. Lausahdus "ollakko vai eikö olla" on yksi tunnetuimmista fraaseista nykypäivänäkin. Tämä näytelmä on Shakespearen näytelmistä pisin. //Macbeth// (1604-05) on Shakespearen tragedia rikoksista ja vallanhimosta. Näytelmässä noidat ennustavat Macbethin ja hänen vaimonsa tulevaisuuden loistokkaaksi, ja tämä saa Macbethin kunnianhimon kasvamaan. Lopulta Macbeth ja puolisonsa tuhoutuvat julmuuteensa.



Espanjalainen //Cervantes// (1547-1616) oli merkittävästi osallisena nykyaikaisen romaanimuodon kehittämisessä. //Don Quijote//, hänen pääteoksensa, saavutti heti suosiota ilmestyttyään. Se on kertomus miehestä nimeltään Don Quijote, joka lukee niin paljon ritariromaaneja, että luulee itsekin olevansa ritari. Hän hyppää aasinsa selkään ja päättää pelastaa maailman. Hän taistelee kuvitteellisia hirviöitä vastaan ja hyökkää viattomien kimppuun, koska luulee heidän olevan varkaita. Teos on Espanjan 1500-luvun kokokuva.



Francesco Petrarca (1303-74) oli italialainen rakkausrunoilija. Häntä pidetään Danten ohella "renessanssin isänä". Hänen suuri innoittajansa oli Platon ja hän korosti yksilöllisyyttä, kielten opiskelun ja retoriikan eli puhetaidon tärkeyttä. Hän työskenteli tiedemiehenä, joka tutki antiikin aikaisia käsikirjoituksia. Tieteellisen työnsä ohella, hän kirjoitti romanttisia sonetteja Lauralle, naiselle johon hän oli palavasti rakastunut. //Sonetteja Lauralle// //(Canzoniere//) -teoksessa Petrarca kuvaa yksipuolisen rakkauden tuskallisuutta, sekä ihannoi rakkauden kohdettaan Lauraa. Lauraa ei kuvailla teoksessa yksityiskohtaisesti, kerrotaan vain että häntä on miellyttävää katsella.

__Yhteiskunnallinen ja sosiaalinen tilanne__

Renessanssin aikana tuli paljon uusia löytöjä ja keksintöjä. 1400-luvulla Kolumbus todisti maailmalle, että maapallo ei ole litteä purjehdittuaan Amerikkaan. Seuraavalla vuosisadalla Luther asettui katolista kirkkoa vastaan. Kopernikus keksi kaukoputken ja osoitti sen avulla, että Maa kiertää Aurinkoa, eikä päinvastoin. Kaikki nämä uudet asiat loivat ihmisille itseluottamusta ja uskoa omiin voimiinsa. Ihmisistä tuli yksilöitä ja omia mielipiteitä alettiin tuomaan esille. Keskiajalla ihmiset arvostivat vielä kirkon auktoriteettejä, mutta renessanssin myötä ihmiset eivät pitäneet katolista kirkkoa enää ainoana oikean opin auktoriteettina. Ihmiset eivät enää korostaneet yhtä paljoa elämän jälkeistä tuonpuoleista, vaan huomio kiinnitettiin maanpäälliseen elämään, kuten ruokakulttuuriin ja pukeutumiseen. Renessanssin aikakauden antiikin kulttuurin ihannoimisen takana oli Italiassa 1300-luvulla kehittynyt humanismi, laajaa ja monipuolista sivistystä ihaileva aate. Humanistinen ajattelutapa alkoi korostaa ihmisarvon merkitystä ja ihmisyyttä. Retoriikan eli puhetaidon kehittäminen tuli renessanssina tärkeäksi ihmisille, sillä ihmisen tuli olla kykenevä ilmaisemaan itseään puheen ja taiteen kautta. Renessanssin aikakaudella ihmiset alkoivat kiinnostua käyttäytymissäännöistä ja aiheesta kirjoitettiinkin paljon kirjoja, joista otettiin useita painoksia. Käytösoppaissapuututtiin esimerkiksi ruokailutapoihin. 1500-luvulla lusikan käyttö yleistyi ja epäsiistiä, eläimellistä käytöstä ruokapöydässä alettiin pitää vastenmielisenä. Hyvään hygieniaan ei kuitenkaan kiinnitetty kovin paljon huomiota. Renessanssin aikakautta on usein pidetty kultaisena aikakautena ja se on esitetty uuden ajan murroksena, joka päätti keskiajan. Nykyisin kuitenkin katsotaan, että keskiajalta uuteen aikaan siirtyminen tapahtui hitaasti, ja että monet renessanssin ideologiat ovatkin jo peräisin keskiajalta. Renessanssi on yleensä nähty myös naisten aseman paranemisen aikana, mutta vaikka renessanssin aikakaudella korostettiinkin yksilönvapautta, ei naisten asema juuri parantunut.

__Kuvataide ja musiikki__

Sando Botticelli (1445-1510) maalaamassa teoksessa kuvataan rakkauden jumalattaren Afroditen syntymistä meren vaahdosta. Simpukankuori, jolla Afrodite seisoo symboloi hedelmällisyyttä ja seksuaalisuutta.

//Kuvataide// renessanssin ajalla pyrki kilpailemaan antiikin ajan kuvataiteen kanssa. Maalaustaiteeseen keksittiin keskeisperspektiivi ja kuvataiteessa alettiin käyttään valoa ja varjoja. Tieteellä oli merkittävä osa taiteessa, sillä taiteilijoita kiinnostivat mm. matematiikka, geometria ja anatomia. Taideihanteiksi tuli ihmiskeskeisemmät aiheet ja taiteessa pyrittiin kuvaamaan yhä enemmän ihmistä. Ihminen kuvattiin alasti mahdollissimman harmoninessa asennossa sopusuhtaisena ja hänet esitettiin sankarina. Taiteen aiheet tulivat uskonnon lisäksi antiikin mytologiasta. Renessanssin aikana kuvanveistoa arvostettiin ja kuuluisille taiteilijoille, sotasankareille ja hallitsijoille pystytettiin patsaita. Muotokuvat yleistyivät renessanssin aikana, koska uusi ihmiskäsitys korosti yksilöitä. //Musiikki// oli lähinnä taidemusiikkia. Aloitettiin säveltämään itsenäistä soitinmusiikkia ja säveltäjien merkitys kasvoi. Kirkon vaikutus musiikkiin oli suuri. Humanismi vaikutti paljon kuvataiteeseen ja musiikkiin.

Mona Lisa (1507) on maailmankuulu Leonardo da Vincin teos salaperäisesti hymyilevästä naisesta. Tämä öljyvärimaalaus voidaan löytää tänäpäivänä Ranskasta, Louvren taidemuseosta.